Euryostus

Euryostus er en slekt av biller som ligner smellere (Elateridae).

Utseende 
Middelsstore (ca. 13 millimeter), avlange, mørkt brunlige råtevedbiller. Oversiden er fint hårete. Hodet er forholdsvis lite og lett nedoverbøyd. Fasettøynene er ganske små. Antennene er 11-leddete, kraftige og sagtakkede. Brystskjoldet (pronotum) er rundet, noe hvelvet, betydelig bredere enn langt, med uttrukne bakhjørner, tett og kraftig punktert, med en midfure som ikke når for- og bakkantene. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede brystskjoldet. De har fine lengdestriper og er forøvrig tett punkterte. Beina er temmelig korte.

Levevis 
De fleste artene av råtevedbiller har larver som lever i død ved, men enkelte larver graver i jorden og lever på planterøtter. Artene lever i tropisk skog, forøvrig er biologien ukjent.

Utbredelse 
Artene er utbredt i Sørøst-Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller (Eucnemidae) Eschscholtz, 1829
 Underfamilien Eucneminae Eschscholtz, 1829
 Stammen Mesogenini Muona, 1993
 Slekten Euryostus Bonvouloir, 1871
 Euryostus asiaticus Otto, 2016  - Laoa
 Euryostus bonvouloiri Fleutiaux, 1912 - Ny-Guinea
 Euryostus hypocrita Bonvouloir, 1871 - Vest-Malaysia
 Euryostus inopinatus - Singapore
 Euryostus reichei Bonvouloir, 1871 - Java

Referanser

Eksterne lenker 

 

Biller formelt beskrevet i 1871
Dyr formelt beskrevet av Henri Achard de Bonvouloir
Råtevedbiller